Stargate SG-1 (sezona 1)

Sezona 1. Stargate SG-1
1.Djeca bogova
General George Hammond ponovo poziva pukovnika Jack O'Neilla koji se penzionisao. Razlog za ponovno vraćanje u službu je dolazak Goa'ulda Apofisa kroz Zvjezdana vrata, koji ubijaju nekoliko vojnika i otimaju jednu vojnikinju, sa ciljem da postane novi domaćin njegovoj kraljici i odvode je na Chulak. U ovoj epizodi im se pridružuje Teal'c, tada Apofisov Prvi Jaffa. 

2.Neprijatelj među nama
Ekipa SGC-a bori se za spas života Kawalskog, vojnika kojeg preuzima jedan Goa'uldski simbiont na misiji na koju je bio poslan. Ljekari uspijevaju odstraniti simbionta, ali na žalost prekasno, jer je Goa'uld već uspio preuzeti Kawalskog. Kawalskog ubija Teal'c, da bi ga spriječio u pokušaju bijega kroz Zvjezdana vrata. 

3.Emancipacija
U prvoj zajedničkoj misiji Teal'c, Samantha Carter i Jack O'Neill posjećuju planet nastanjen humanoidima sličnim Mongolima na zemlji koji se zovu Shavadai. Otkrivaju da su tamo žene obespravljene. Carter biva oteta od strane Abua, sina poglavice u čijem plemenu su smješteni i prodata drugom poglavici kao roblje. Uz pomoć Abuovog oca uspjevaju osloboditi Carter.

4.Brokina podjela
Ekipa SG-1 donosi na Zemlju bolest. Sem Danijela i Teal'ca svi članovi tima počinju se pretvarati u divljake kakvi su tzv dirnuti, primitivni dio populacije sa planeta tame koji su posjetili. Teal'c i Danijel se vraćaju na planetu i pokušavaju otkriti lijek za tu transformaciju.

5.Prva zapovjed
Ekipa SG-1 poslana je u misiju spašavanja ekipe SG-9 koja je proglašena nestalima na planetu nastanjen humanoidima na niskom stepenu tehnološkog razvoja. Međutim, otkrivaju da ekipa SG-9 ne želi biti spašena jer vođa ekipe SG-9 Jonas Hanson vidi u tome priliku za moć i proglašava se bogom. Tjerajući stanovnike da obnove divovske Goa'uldske hramove i time ih osuđujući na smrt zbog izloženosti opasnoj sunčevoj radijaciji pokušava sagraditi narandžasti štit koji će planetu zaštiti od radijacije.
Uz pomoć Jamala, jednog od naseljenika planete odlaze u potragu kako bi ljudima pokazali da Hansonova moć dolazi iz tehnologije, a ne božanstva, i pronalaze drugi dio tehnologije neophodnog za aktivaciju štita.

6.Mrtvi Lazar
SG-1 odlaze na misiju na planetu gdje pronalaze polje razbijenih kristala. O'Neill dotakne jedan kristal i biva dupliciran od strane kristalnog bića. Duplikat odlazi na Zemlju a O'Neill ostaje u nesvijesti na planeti. Duplikat odlazi pronaći O'Neillovu ženu Saru i pokušava pronaći Jackovog sina Charliea, koji je poginuo prije nekoliko godina da bi mu olakšao emocionalnu bol zbog gubitka sina.
Za to vrijeme Carter i Daniel proučavaju uzorak kristala koji su donijeli sa planete i otkrivaju da kristali sadrže bića od čiste energije zvana Jedinstvo. Uspjevaju komunicirati s njima i tada saznaju o njihovom tragičnom susretu s Goa'uldima i o tome kako su Goa'uldi gotovo istrijebili njihovu rasu jer su ih smatrali opasnima. Kristal im također kaže da ne mogu dugo preživjeti u Zemaljskoj atmosferi i njenom magnetskom polju i da moraju biti vraćeni na svoju matičnu planetu.

7.Noksi
Ekipa SG-1 odlazi na misiju koja ima za cilj da pronađu i uhvate Fenrija, biće koje ima moć da postane nevidljivo. Međutim tamo nailaze na Apofisa i njegove Jaffe i u sukobu sa Apophisom čitava ekipa strada. Međutim bivaju oživljeni i tada upoznaju Nokse, koji su ih oživjeli i koji imaju moć da ljude i stvari učine nevidljivima, miroljubiv narod koji, kako se isprva čini, ne razumije opasnost koja im prijeti od Goa'ulda. 

8.Kratak život
O'Neill i SG-1 dolaze na planet Argosu trenutku kada se jedna od stanovnica planete porađa u hramu kojem su smještena Vrata. Nakon što Daniel porodi dijete, ekipa je pozvana na slavlje gdje pronalaze civilizaciju prekrasnih, mladih ljudi koji slave kada je Sunce na nebu, a čim ono zađe odmah padaju u san. Saznaju da je njihov životni vijek ograničen, žive u prosjeku 100 dana. O'Neill postaje žrtva zavođenja jedne mlade djevojke i u kontaktu sa njom biva zaražen nanitima koji uzrokuju starenje. Ostatak SG-1 tima vraća se na Zemlju da bi pronašao lijek.

9.Thorov čekić
SG-1 dolaze na planet Cimmeru, dom legendarnih nordijskih bogova. Teal'c biva zarobljen zrakom koja štiti svijet od Goaulda. Takođe, susreću se sa Unasima, vrstom koja je prva bila domaćin za Goa'uldsku rasu.

10.Tantalove muke
Pregledajući stare spise o Zvjezdanim vratima Danijel Jackson pronalazi stare zapise o eksperimentima nad zvjezdanim vratima koji su provođeni 1945. i saznaje da je tadašnji tim naučnika uspio otvoriti vrata i poslati naučnika Ernesta Littlefield kroz crvotočinu. Pošto se on nikada nije vratio obustavljeni su svi pokusi nad vratima narednih 50 godina. Danijel uz pomoć Catherine Langford, koja je nadgledala projekt zvjezdanih vrata godinama i odlazi u potragu za Littlefieldom.

11.Krvna linija
Iz straha da bi njegovi novi saveznici mogli da posumnjaju u njegovu odanost Teal'c odlučuje da im ne priopšti da na Chulaku ima porodicu. Međutim biće primoran da im to prizna jer je Raya'c, njegov sin došao u starosnu dob kada se treba izvršiti Primt'a- ritual implantacije goauldskog simbionta što Teal'c očajnički želi spriječiti.

12.Vatra i voda
Daniel biva zarobljen od vanzemaljskog humanoida po imenu Nem koji od Danijela traži informacije o svojoj partnerici Omoroci koja je živjela na Zemlji prije 4000 godina u Babilonu, jer je ubijeđen da Danijel posjeduje te informacije. Daniel se pokušava sjetiti Babilonske prošlosti i pristaje da pomogne Nemu iz saosjećanja, riskirajući svoj život. Za to vrijeme na Zemlji, članovi SG-1 tima shvataju da je scena Danijelove smrti zapravo umetnuto sjećanje i odlučuju da se vrate na planetu.

13. Hathor
Arheolozi prilikom istraživanja Majanske piramide u Meksiku pronalaze sarkofag prekriven egipatskim hijeroglifima, i na slobodu puštaju Hathor, Goa'uldsku kraljicu koja je provela u snu hiljade godina.
Hathor stiže u SGC prerušena u beskućnicu i uz pomoć svog fizičkog izgleda i omamljujućeg praha zavodi muškarce te planira zauzeti svijet koristeći O'Neilla kao svog prvog Jaffaa i Danijela kao izvor DNK za nove Goa'ulde. U tome je sprječava Carter Teal'c i nekolicina žena.

14.Singularnost
SG ekipa dolazi na planetu P8X-987 da bi posmatrala crnu rupu i otkriva da su Goa'uldi ubili cjelokupno stanovništvo izuzev jedne djevojčice po imenu Cassandra, kojoj je grudni koš implementirana Naquadah bomba koja se aktivirala nakon što je SG-1 tim proveo djevojčicu kroz Zvjezdana vrata na zemlju

15. Cor-ai
SG-1 ekipa dolazi na planetu označenu P3X-1279, Teal'c odmah prepoznaje svijet kao jedno od Goa'uldskih najdražih mjesta za otimanje ljudi za asimilaciju, Kartago. Kao Apofisov prvi posjećivao je ovaj svijet. Toga se sjeća Hanno, Byrsanac kojem je Teal'c u jednom dolasku ubio oca i traži osvetu. 

16. Enigma
SG-1 ekipa stiže na planetu Tollan u trenutku kada je počela erupcija vulkana. Uspjevaju spasiti nekolicinu ljudi koji su ležali pored Zvjezdanih vrata i dovesti ih na Zemlju. Međutim, umjesto zahvale Tollanci zahtjevaju da ih se prebaci sa tog primitivnog svijeta na neki napredniji, ne želeći objasniti ko su i razloge zašto žele otići tako brzo.

17.Osamljenost
Prilikom evakuacije pukovnika Jacka O'Neilla i SG-1 tima iz oružanog sukoba sa neprijateljske planete dolazi do kvara Zvjezdanih vrata što dovodi do toga da Teal'c i Daniel Jackson bivaju sigurno vraćeni na Zemlju, a Samantha Carter i Jack O'Neill se nađu zarobljeni u ledenoj pećini na njima nepoznatoj planeti.

18.Limeni čovjek
SG-1 ekipa dolazi na planetu označenu kao P3X-989, gdje bivaju onesviješteni električnom zamkom. Probudivši se shvataju da se nalaze u podzemnom laboratoriju s Harlanom, čudnim stanovnikom P3X-989 koji tvrdi za sebe da je star 11 000 godina i da je ne samo popravio njihove ozljede već ih je unaprijedio.

Vrativši se na Zemlju shvataju da su oni su sada strojevi s implantiranom originalnom svijesti članova SG-1 i da je to bio razlog zašto se Harlan protivio njihovom povratku. Situacija se pogoršava kada shvate da im nestaje energije i umrijet će ako se ne vrate na P3X-989.

19.Milošću božijom
SG-1 ekipa dolazi na planetu označenu kao P3R-233, svijet koji su Goa'uldi uništili. Daniel Jackson otkriva tajanstveno ogledalo koje ga je nakon što ga je dotaknuo prenijelo u alternativnu realnost. 

20. Politika
Nakon povratka iz alternativne realnosti u koju je dospio pomoću ogledala na planeti P3R-233 Daniel Jackson upozorava SGC da je samo pitanje vremena kada će Goa'uldi lansirati napad na ovu Zemlju. I dok se SGS pokušava pripremiti za najavljenu invaziju, pojavljuje se još jedan problem senator Kinsey, moćni političar koji nadgleda više milijardi velik budžet Stargate programa odlučuje da zatvori program zbog toga što ga smatra beskorisnim i preskupim.

21. U zmijskom gnijezdu
Senator Kisey uspjeva u svojoj namjeri u Stargate program biva obustavljen unatoč upozorenju o invaziji. SG-1 tim se oglušuje se na zapovijedi i odlazi kroz zvjezdana vrata na mjesto odakle bi napad trebao krenuti da pokušaju spasiti Zemlju.

Kategorija:Stargate SG-1